nvidia/miracl-vision huggingface dataset:
Ukrainan kieli

Ukrainan kieli eli ukraina (ukr. украї́нська мо́ва, ukrajinska mova) on indoeurooppalaiseen kielikuntaan kuuluva slaavilainen kieli ja muodostaa yhdessä ruteenin, valkovenäjän ja venäjän kanssa itäslaavilaisten kielten ryhmän. Sitä puhuu noin kaksi kolmasosaa Ukrainan vajaasta 49 miljoonasta asukkaasta sekä ukrainalaiset yhteisöt Itä-Euroopassa, Keski-Aasiassa sekä Pohjois-Amerikassa. Kielellä on puhujia hieman yli 33 miljoonaa, mikä tekee siitä maailman 44. puhutuimman kielen. Kielellä on virallisen kielen asema Ukrainassa, jossa se on maan ainoa virallinen kieli. Lisäksi ukraina on virallinen kieli Transnistriassa venäjän ja romanian rinnalla. Ukrainan kielen varhaisen historian tutkimusta haittasi pitkään itsenäisen Ukrainan valtion puuttuminen ja näkökulma oli vahvasti ulkomaisten tutkijoiden käsitysten värittämä. Erillisen ukrainan kielen olemassaolo tuli vasta verrattain hiljattain yleisesti tunnustetuksi. Esimerkiksi vuoden 1911 Encyclopædia Britannicassa siihen viitattiin vielä nimellä venäjän kielen vähävenäläinen murre (Little Russian dialect of the Russian language). Käsitykset siitä, milloin voidaan katsoa erillisen ukrainan kielen olleen olemassa, vaihtelevat. Neuvostotutkijat usein näkivät eriytymisen tapahtuneen vasta 14
Johannesburg

Koordinaatit: 26°12′05″S, 28°02′56″E Johannesburg (zuluksi iGoli, eli kultapaikka; xhosaksi EGoli) on asukasluvultaan Etelä-Afrikan suurin kaupunki. Sen väkiluku kasvaa nopeasti ja oli 4,4 miljoonaa vuonna 2011. Esikaupungit mukaan lukien asukkaita on ainakin 8 miljoonaa ja se onkin maailman viidenkymmenen suurimman kaupunkialueen joukossa. Kaupungissa sijaitsee Etelä-Afrikan perustuslakituomioistuin. Kaupunki perustettiin vuonna 1886 alueen ollessa osa buurien muodostamaa Transvaalin tasavaltaa. Se on yksi maailman nuorimmista suurkaupungeista. Johannesburg on myös sikäli poikkeuksellinen suurkaupunki, ettei se sijaitse rannikolla tai suuren joen varrella. Kaupunki syntyi ja kasvoi hyvin nopeasti alueelta löytyneen kultaesiintymän vuoksi. Johannesburgin nimen alkuperästä ei ole varmuutta mutta otaksutaan, että vaihtoehtoina on aluetta tutkineet Christian Johannes Joubert ja Johann Rissik, tai Johannes Meyer, joka oli ensimmäinen alueen hallintovirkamies. Johannesburg on Etelä-Afrikan vauraimman alueen, Gautengin provinssin, pääkaupunki. Kaupunki on maan taloudellinen keskus. Johannesburgissa sijaitsee Afrikan suurin pörssi, ja siellä käydään merkittävää kulta- ja timanttikauppaa, sillä kaupungin lähellä sijaitsee merkittäviä kaivoksia
Vitamiini

Vitamiinit ovat eliön pienessä määrin tarvitsemia ravinteita, joita eliö ei itse pysty tuottamaan lainkaan tai riittävästi. Ne on siten saatava ravinnosta. Ne ovat orgaanisia yhdisteitä. Tämä erottaa ne epäorgaanisista hiven- ja kivennäisaineista. Toisin kuin joitain muita orgaanisia ravinteita, vitamiineja ei voi korvata muilla aineilla ja ne suorittavat eliöissä vain tiettyjä toimintoja, eikä niitä käytetä eliön rakenneosina tai hajoteta ravintoenergiaksi. Jotkin aineet luetaan vitamiineiksi, vaikka eliö tuottaa niitä tietyissä oloissa. Esimerkiksi D-vitamiineja pidetään vitamiineina ihmisille ja monille muille eläimille, vaikka eläimet yleensä tuottavat niitä tarpeeksi altistuessaan säännöllisesti auringon säteilylle tai muulle ultraviolettisäteilylle. Eri eliölajit voivat vaatia eri vitamiineja. Ihmiset eivät esimerkiksi tuota C-vitamiinia, kun taas monet muut sitä vaativat eläimet tuottavat sitä tarpeeksi muista ravinteista, eikä se ole vitamiini näille eläimille. Vitamiinit jaetaan usein rasvaliukoisiin ja vesiliukoisiin vitamiineihin. Ihmisen vaatimia rasvaliukoisia vitamiineja ovat A-, D-, E- ja K-vitamiinit. Vesiliukoisia ovat C- ja B-vitamiinit
Wikiaineisto

Wikiaineisto on Wikimedia Foundationin hallinnoima hanke, joka on tarkoitettu kaikenlaisille aiemmin julkaistuille teksteille, kuten romaaneille, kirjeille, puheille, historiallisille dokumenteille tai lakiteksteille. Edellytys on, että aineisto on tekijänoikeusvapaata joko siksi että sen tekijänoikeudet ovat rauenneet iän vuoksi tai koska se on julkaistu GNU Free Documentation Licensen alla. Alun perin Wikiaineiston nimeksi kaavailtiin Project Sourcebergiä (Project Gutenbergin mukaan), mutta 6. joulukuuta 2003 pidetyn äänestyksen jälkeen hankkeen nimeksi valittiin Wikisource, joka suomennettiin Wikiaineistoksi. Hanke aloitettiin 24. marraskuuta 2003. Maaliskuussa 2005 englanninkielisessä Wikiaineistossa oli yhteensä yli 13 000 artikkelia. Suomenkielisessä wikiaineistossa on yli 10 000 artikkelia.
San Sebastián

Koordinaatit: 43°19′17″N, 1°59′8″W Donostia (baskiksi) eli San Sebastián (espanjaksi) on Gipuzkoan maakunnan pääkaupunki Baskimaan itsehallintoalueella Pohjois-Espanjassa. Kaupungin asukasluku on 186 095 (2015). Donostia sijaitsee Biskajanlahden rannalla lähellä Ranskan rajaa. Donostiasta on kotoisin jalkapallojoukkue Real Sociedad, joka pelaa Espanjan Primera Divisiónissa. Kaupungissa järjestetään vuosittain San Sebastiánin kansainväliset elokuvajuhlat. Ensimmäisen kerran ne järjestettiin vuonna 1953. Donostia oli yhdessä Puolan Wrocławin kanssa Euroopan kulttuuripääkaupunki vuonna 2016.
A-vitamiini

A-vitamiini on yhteisnimitys useille retinoidirakenteisille yhdisteille. Kaikilla A-vitamiineilla on sama biologinen vaikutus ihmisen elimistössä. Eläinperäisessä ruoassa esiintyy A1-vitamiinia eli retinolia sekä muita retinoideja ja retinolin rasvahappoestereitä. Lisäksi elimistö osaa myös valmistaa retinolia beta-, alfa- ja gammakaroteenista sekä beetakryptoksantiinista, joita esiintyy eräissä vihanneksissa ja hedelmissä. Eläinperäinen ruoka näyttelee kasviperäistä tärkeämpää roolia länsimaisessa ravinnossa esimeriksi sen vuoksi, että karotenoidien imeytyminen ja muuntuminen aktiiviseksi A-vitamiiniksi on melko tehotonta. Maksa, voi, munuainen, kerma, juusto ja kananmuna ovat erityisen hyviä A-vitamiininlähteitä. A1-vitamiinin esiasteita esiintyy runsaasti esimerkiksi punaisessa paprikassa, porkkanassa, bataatissa, pinaatissa ja lehtikaalissa. Eläinperäisten A-vitamiinien teho on noin 6–12 kertaa vahvempi kuin A1-vitamiinin esiasteena toimivien kasviperäisten karotenoidien. Ihminen osaa valmistaa myös keinotekoisia A-vitamiineja, joista osa on lääkkeitä. Esimerkiksi retinoideja asitretiini, adapaleeni, alitretinoiini, beksaroteeni, isotretinoiini, tatsaroteeni ja tretinoiini käytetään ihosairauksien ja eräiden syöpien hoitoon. A-vitamiinin puutosta esiintyy etenkin Etelä-Aasiassa ja Afrikassa. Vakava puutos saattaa johtaa silmäsairauksiin ja jopa sokeutumiseen ja kuolemaan
Aleksanteri I (Makedonia)

Aleksanteri I oli Makedonian kuningas 495–450 eaa. Hän oli Amyntas I:n poika. Herodotoksen mukaan Aleksanteri oli vihamielinen Persiaa kohtaan ja antoi teloittaa Dareios I:n lähettiläät. Aleksanterin oli kuitenkin alistuttava Kserkses I:n hyökätessä Kreikkaan. Vaikka Aleksanteri tekikin yhteistyötä persialaisten kanssa persialaissotien aikana, hän avusti kuitenkin kreikkalaisia. Hän antoi muun muassa tietoja kreikkalaisille persialaisen Mardonioksen aikeista ennen Plataiain taistelua vuonna 479 eaa. Vaikka kreikkalaiset pitivät Aleksanteria aluksi barbaarina, sai hän luvan osallistua Olympian kisoihin, koska pystyi osoittamaan olevansa argoslaista sukua.
C-vitamiini

C(US) itsehoitovalmiste (FI) C-vitamiini eli askorbiinihappo eli L-askorbiinihappo (vanhalta nimeltään heksauronihappo) toimii vitamiinina ihmisillä ja eräillä muilla eliöillä. C-vitamiinilla voidaan tarkoittaa myös dehydroaskorbiinihappoa (DHA), joka voi muuntua elimistössä L-askorbiinihapoksi. Laajan määritelmän mukaan C-vitamiini on nimi kaikille aineille, joilla on samat toiminnot eliöissä kuin L-askorbiinihapolla. L-Askorbiinihappo on eläimissä ja kasveissa niitä radikaaleilta suojaava hapettumisenestoaine, joka muuntuu radikaalien kanssa reagoidessaan DHA:ksi. L-Askorbiinihappo on myös joillain eliöillä tiettyjen entsyymien kofaktori eli entsyymireaktioissa pakollinen aine. L-Askorbiinihappo on pH 7 liuoksissa ja solujen pH-arvossa monoanionina, jonka nimi on L-askorbaatti. C-vitamiinia esiintyy runsaasti esimerkiksi sitrushedelmissä sekä monissa marjoissa, juureksissa ja vihanneksissa. Sitä ei ole juurikaan viljoissa, pähkinöissä, siemenissä, kasviöljyissä eikä eläinperäisissä ruuissa lukuun ottamatta eräitä elimiä . Kaikki selkärankaiset tarvitsevat C-vitamiinia. Useimmille se ei silti ole vitamiini, koska pääosa pystyy tuottamaan sitä itse. Muun muassa ihmisten, muiden kädellisten ja marsujen elimistö ei tuota askorbiinihappoa, joten niiden tulee saada sitä ruuasta. C-vitamiinin puute saattaa johtaa jopa kuolemaan
Vampyyrikronikat

Vampyyrikronikat (engl. Vampire Chronicles) on Anne Ricen luoma fantasiakirjasarja, joka kertoo ranskalaisesta aatelismies Lestat de Lioncourtista, josta tulee vampyyri 1700-luvulla. Sarja on tullut suosituksi sen jälkeen kun sarjan ensimmäinen osa ilmestyi 1970-luvulla. Erityisesti sarjan neljä ensimmäistä Lestatia käsittelevää kirjaa ovat suosittujalähde?. Sarjasta on tehty myös elokuvia.
D-vitamiini

D-vitamiineja ovat elimistön D-vitamiinireseptoreita aktivoiva kalsitrioli-hormoni C27H44O3 sekä sen ravinnossa esiintyvät esiasteet. Lisäksi tunnetaan yli 2000 ihmisen valmistamaa keinotekoista D-vitamiinia. D-vitamiinit ovat rasvaliukoisia 9,10-sekosteroideja. Elimistö osaa valmistaa kalsitriolia auringonvalosta, mikäli iho altistuu sille riittävästi. Muussa tapauksessa ihminen tarvitsee eläinperäisestä ravinnosta tai ravintolisistä peräisin olevaa D3-vitamiinia. Toisena vaihtoehtona on D2-vitamiini, jonka käyttö on kuitenkin harvinaista sen heikomman biologisen hyödynnettävyyden vuoksi. D3-vitamiinia kutsutaan kolekalsiferoliksi ja D2-vitamiinia ergokalsiferoliksi. D3-vitamiinin kemiallinen kaava on C27H44O ja D2-vitamiinin C28H44O. D-vitamiini ehkäisee muun muassa riisitautia, osteomalasiaa ja osteoporoosia. D-vitamiini edistää kalsiumin imeytymistä, mikä puolestaan ehkäisee luuston haurastumista. D-vitamiinia tehostaa myös immuunipuolustuksen toimintaa edistäen infektiotautien torjumista ja vähentäen autoimmuunisairauksien riskiä. On olemassa viitteitä siitä, että D-vitamiini liittyisi epäsuorasti myös syövän ehkäisyyn
Pronssikausi

Pronssikausi oli esihistorian aikakausi, jolloin yleisin metalli aseiden ja työkalujen valmistuksessa oli pronssi. Pronssia alettiin valmistaa Lähi-idässä noin 3700 eaa., josta taito levisi Eurooppaan noin 3300 eaa. Suomen pronssikauden katsotaan alkaneen noin vuonna 1500 eaa. ja kestäneen n. vuoteen 500 eaa. Pronssikautta edelsi kalkoliittinen kausi ja sitä seurasi rautakausi. Lähi-idän suuret sivilisaatiot faaraoiden Egypti ja varhainen Mesopotamia olivat pronssikautisia. Näiden sivilisaatioiden vaikutus säteili Kreetalle ja Kreikkaan, minne syntyi suuria kaupunkeja. Vaikutteet levisivät myös pohjoiseen. Pronssikauteen liittyi kasvava yhteiskunnallinen eriarvoistuminen. Pronssi ei ollut pronssikaudella koko kansan metalli, vaan melko harvinainen
Jom kippur -sota

6. – 26. lokakuuta 1973 Lähi-itä Egyptin ja Syyrian yllätyshyökkäys Israelin valtaamille Siinaille ja Golanin kukkuloille Israelin voitto, arabien hyökkäys käännytettiin takaisin Israel Arabimaat: Egypti Syyria Irak IsraelDavid ElazarMoshe DayanShmuel GonenIsrael TalBenny PeledAriel SharonRehavam ZeeviAharon YarivJitzhak HofiRafael EitanAbraham AdanYanush Ben Gal ArabimaatSaad El ShazlyAhmad Ismail AliHosni MubarakMohammed Aly FahmyAnwar SadatAbdel Ghani el-GamesyAbdul Munim WasselAbd-Al-Minaam KhaleelAbu ZikryMustafa TlassHafez al-Assad 415 000 sotilasta,1 500 panssarivaunua,945 kenttätykkiä,561 lentokonetta,84 helikopteria Egypti: 800 000 sotilasta2 400 panssarivaunua,1 120 kenttätykkiä, 690 lentokonetta,Syyria: 150 000 sotilasta,1400 panssarivaunua, 350 lentokonetta, 36 helikopteriaIrak: 60 000 sotilasta, 700 panssarivaunua, 200 kenttätykkiä, 73 lentokonetta Sotilaita kuoli:2 6567 250 haavoittunutta Sotilaita kuoli:8 52819 540 haavoittunutta(Lännen mukaan) 35 000 (Israelin mukaan) Jom kippur -sota (hepr. ‏מלחמת יום הכיפורים‎, Milḥemet Yom haKipurim tai מלחמת יום כיפור, Milḥemet Yom Kipur; arab. حرب أكتوبر‎, Ḥarb ’Uktūbir tai حرب تشرين, Ḥarb Tišrīn) oli Israelin sekä Egyptin ja Syyrian välillä 6.–24. lokakuuta 1973 käyty sota. Sota alkoi Egyptin ja Syyrian hyökättyä Israeliin juutalaisen kalenterin pyhimpänä päivänä ja päättyi Israelin voittoon. Jom kippur -sodan syynä oli, että Egypti halusi saada neuvotteluteitse 1967 kuuden päivän sodassa menettämänsä Siinain niemimaan takaisin. Egyptin presidentti Anwar Sadat toivoi Yhdysvaltain toimivan välittäjänä neuvotteluissa Egyptin ja Israelin kanssa, mutta Israelin pääministeri Golda Meir taas edellytti suoria Egyptin ja Israelin välisiä neuvotteluja, joten neuvotteluprosessi ei jatkunut tunnusteluita pidemmälle. Silloin Egypti päätti koota yhteenliittymän, jossa Golanin kukkulat kuuden päivän sodassa menettäneellä Syyrialla olisi erityisen suuri merkitys. Jom kippur (suuri sovituspäivä) on juutalaisen kalenterin pyhin päivä, jota vuonna 1973 vietettiin 6
Tiamiini

A(US); C(US) jos > 1,4 mg/vrk itsehoitovalmiste (FI) Tiamiini eli B1-vitamiini on yksi ihmisen tarvitsemista vitamiineista. Se toimii fosfaatteja sitovissa muodoissaan välttämättömänä koentsyyminä monissa entsyymeissä. Esimerkiksi pyruvaattidehydrogenaasi vaatii toimiakseen tiamiinipyrofosfaattia. Tiamiini on siten osana muun muassa energian eli ATP:n tuottoa. Sillä on koentsyymitoimintojensa lisäksi tosin muitakin käyttökohteita kehossa. Keho ei varastoi tiamiinia. Siksi sitä tulisi saada usein ja kylliksi ravinnosta. Sen puutos aiheuttaa muun muassa beriberiä. Sianliha, herne ja tattari sisältävät erityisen paljon tiamiinia. Tiamiinia on runsaasti myös muissa viljoissa, lihoissa, pavuissa, linsseissä ja pähkinöissä. Viljojen tiamiini on pääosin kuoriosissa, kuten leseissä. Tiamiini on välttämätön vitamiini kaikille monisoluisille eliöille
Tapani Löfving

Tapani (Stefan) Löfving (24. joulukuuta 1689 Narva – 22. lokakuuta 1777 Porvoo)  oli suomalainen sissipäällikkö ison- ja pikkuvihan aikoihin. Jälkipolville häneltä on jäänyt päiväkirja, jossa hän kertoo huimapäisistä seikkailuistaan. Päiväkirjassa kerrottujen tapahtumien pohjalta Kyösti Wilkuna on kirjoittanut romaanin Tapani Löfvingin seikkailut, jonka ensimmäinen painos painettiin kahdessa osassa 1911 ja 1912. Alkuperäinen päiväkirja on nähtävillä Porvoon Lyseon kirjastossa. Löfving taisteli sissipäällikkönä venäläisten miehitystä vastaan ansiokkaasti, mutta kokonaisuutta ajatellen suomalaisten sissien toiminnalla ei ollut suurta merkitystä. Itse asiassa suomalaiset talonpojat suhtautuivat sissien toimintaan kielteisesti, ja Löfvingiä itseään pidettiin jopa pelkkänä rosvona, sillä venäläinen kenraali Fjodor Apraksin oli luvannut suomalaisille täyden turvallisuuden. Koska venäläiset kostivat sissien teot suomalaisille, Löfving koki useasti suomalaisten talonpoikien vastarintaa ja haluttomuutta yhteistyöhön. Ruotsin valtionjohdolta Löfving sai kuitenkin täyden tuen. Tapani Löfving syntyi 24.12
Team Fortress Classic

Team Fortress Classic (TFC tai TF 1.5) on Valve Corporationin kehittämä ja Sierra Entertainmentin vuonna 1999 julkaisema ensimmäisen persoonan ammuntapeli. Peli perustuu Quake-pelin Team Fortress -modifikaatioon ja se käyttää GoldSrc-pelimoottoria, joka on raskaasti muokattu versio Quake-moottorista. Team Fortress Classic on tavoitepohjainen ensimmäisen persoonan ammuntapeli. Se on moninpeli, jossa keskenään taistelee kaksi tiimiä, RED ja BLU. Tiimit taistelevat erilaisissa ympäristöissä aavikosta Itä-Eurooppaan. Pelillisesti joukkueet eivät juurikaan eroa toisistaan. Ainoa huomattava ero on tehtävänanto tietyissä pelimuodoissa sekä tiimin hahmojen väritys ja tunnukset. Erän alussa pelaaja valitsee pelattavan hahmon. Hahmot jakautuvat hyökkääviin, puolustaviin ja tiimiä tukeviin luokkiin. Luokasta riippuen hahmoilla on 50-100 osumapistettä sekä 100-300 osumapisteen Kevlar-liivi, joka määrittää hahmon ottaman vahingon. Hahmot voivat kasvattaa suojaliivin kestoa sekä ammusten määrää keräämällä varusteita taistelukentältä
WrestleMania

WrestleMania on suurin vuosittainen showpainitapahtuma, jota yhdysvaltalainen World Wrestling Entertainment on järjestänyt jo vuodesta 1985 lähtien. WrestleMania tapahtumassa on tavallisesti vain Main Event -tason ottelijoita, eivätkä ottelutkaan ole välttämättä tavallisia yksi yhtä vastaan otteluja. Royal Rumble-tapahtuman voittaja saa titteliottelun WWE World Heavyweight mestaria vastaan.
Việt Minh

Việt Minh tai Vietminh (vietn. Việt Nam Ðộc Lập Ðồng Minh Hội, ’Vietnamin itsenäisyysliitto’) oli Ho Tši Minhin vuonna 1941 perustama liike, joka tähtäsi Vietnamin vapauttamiseen Ranskan siirtomaaherruudesta. Vietnamin alue oli tuolloin osa Ranskan Indokiinana tunnettua siirtomaata. Việt Minh vastusti myös Japanin miehitystä (Japani oli vallannut alueen 1941). Việt Minhin taistelu johti Ranskan Indokiinan itsenäistymiseen. Việt Minh sekoitetaan joskus Việt Nam Cách mệnh Đồng minh Hội (lyh. Việt Cách) -nimiseen liikkeeseen, jonka perustivat Nguyễn Hải Thần ja Ho Ngoc Lam. Việt Minh perustettiin Pác Bó -nimisessä paikassa Vietnamin pohjoisessa Cao Bằngin maakunnassa, vain kivenheiton päässä Kiinan rajasta. Siellä pidettiin 10.–19. toukokuuta 1941 Indokiinan kommunistisen puolueen keskuskomitean kahdeksas täysistunto. Istuntoa johti mies, jonka sekä kokouksen osanottajat että kaikki vietnamilaiset ja myös Ranskan salainen poliisi tunsivat parhaiten nimeltä Nguyễn Ái Quốc (Nguyễn "Isänmaanystävä")
Leopold Mozart

Johann Georg Leopold Mozart (14. marraskuuta 1719 Augsburg – 28. toukokuuta 1787 Salzburg) oli saksalainen säveltäjä ja viulisti (viulupedagogi). Nykyään hänet muistetaan parhaiten säveltäjä Wolfgang Amadeus Mozartin isänä, mutta omana aikanaan hän oli hyvin arvostettu. Nuorena Leopold Mozart opiskeli teologiaa Salzburgin yliopistossa, mutta päätti sittemmin keskittyä musiikkiin. Vuonna 1747 Mozart meni naimisiin Anna Maria Pertlin kanssa. He saivat seitsemän lasta, joista viisi tosin kuoli jo lapsuudessaan. W. A. Mozartin ohella lapsista myös Maria Anna eli Nannerl Mozart oli lahjakas pianisti, mutta hän luopui omasta urastaan, koska hänen isänsä painosti häntä menemään naimisiin. Hän rohkaisi jatkuvasti veljeään ja äitinsä kuoleman jälkeen huolehti perheestään. Vuonna 1756 Leopold Mozart kirjoitti Versuch einer gründlichen Violinschule -nimisen tutkielman viulunsoitosta ja sen opettamisesta
Giovanni Bellini

CimabueArnolfo di LapoNicola PisanoGiovanni PisanoAndrea Tafi (taiteilija)GiottoPietro Lorenzetti (Pietro Laurati)Andrea PisanoBuonamico BuffalmaccoAmbrogio Lorenzetti (Ambruogio Laurati)Pietro CavalliniSimone MartiniTaddeo GaddiAndrea Orcagna (Andrea di Cione)Agnolo GaddiDuccio di BuoninsegnaGherardo StarninaLorenzo MonacoTaddeo Bartoli Jacopo della QuerciaNanni di BancoLuca della RobbiaPaolo UccelloLorenzo GhibertiMasolino da PanicaleMasaccioFilippo BrunelleschiDonatelloGiuliano da MaianoPiero della FrancescaFra AngelicoLeon Battista AlbertiAntonello da MessinaAlessio BaldovinettiFra Filippo LippiAndrea del CastagnoDomenico VenezianoGentile da FabrianoPisanelloBenozzo GozzoliVecchietta (Francesco di Giorgio e di Lorenzo)Antonio RossellinoBernardo RossellinoDesiderio da SettignanoMino da FiesoleLorenzo CostaErcole FerrareseJacopo BelliniGiovanni BelliniGentile BelliniCosimo RosselliAntonio del PollaiuoloPiero PollaiuoloSandro BotticelliAndrea del VerrocchioAndrea MantegnaFilippino LippiBernardino PinturicchioFrancesco FranciaPietro PeruginoLuca Signorelli Leonardo da VinciGiorgione da CastelfrancoAntonio da CorreggioPiero di CosimoDonato Bramante (Bramante da Urbino)Giuliano da SangalloAntonio da SangalloRafaelGiulio RomanoPontormoAndrea SansovinoLorenzo di CrediBaldassare PeruzziAndrea del SartoRosso FiorentinoJacopo PalmaLorenzo LottoSebastiano del Piombo (Sebastiano Viniziano)Michelangelo Buonarroti Giovanni Bellini (noin 1430–1516) oli venetsialainen renessanssiajan taidemaalari, joka tunnetaan myös nimellä Giambellino. Bellinin värinkäyttö oli Venetsian koulun tapaan lämminsävyistä ja koloristista. Hän oli ensimmäisten joukossa omaksumassa öljyväritekniikkaa. Giovanni Bellini on kuuluisin Bellinin suvun taidemaalareista – hänen isänsä Jacopo Bellini ja veljensä Gentile Bellini olivat myös maalareita. Bellinin töissä näkyy hänen lankonsa Andrea Mantegnan vaikutus. Giovannin Bellinin vaikutus venetsialaiseen maalaustaiteeseen oli suuri. Hänen kuuluisimpia oppilaitaan olivat Giorgione ja Tizian. Muiden aikansa venetsialaisten tapaan Giovanni Bellini ei ottanut kovin vahvoja vaikutteita antiikista, vaan keskittyi uskonnollisiin aiheisiin. Hän teki useita Sacra conversazione -sommitelmia, joissa kuvataan Madonnaa pyhimysten seurassa. Muita Bellinin suosimia teemoja olivat Kristus Getsemanessa ja pietà-aihe. Bellinin parhaana teoksena on pidetty Franciscus Assisilaista.
Filon Aleksandrialainen

Filon Aleksandrialainen (Filon Juutalainen; m.kreik. Φίλων, Filōn, lat. Philo Judaeus; n. 20 eaa. – 40 jaa.) oli hellenistinen juutalainen filosofi. Hän pyrki ajattelussaan yhdistelemään juutalaista uskoa ja hellenististä viisautta käyttämällä allegorioita, vertauskuvallisia tulkintoja, jotka perustuivat niin juutalaiseen eksegetiikkaan kuin platonismiin ja stoalaisuuteenkin. Filonin ajattelulla ei ole juurikaan vaikutushistoriaa varhaisessa juutalaisuudessa. Kristityt kirkkoisät ottivat kuitenkin Filonin työt innolla vastaan. Jotkut jopa näkivät hänessä kristityn. Eusebius spekuloi, että ns
Sylvester Stallone

Parhaan miessivuosan Golden Globe2015 Creed: The Legacy of Rocky Sylvester Enzio Stallone (s. Michael Sylvester Gardenzio Stallone, 6. heinäkuuta 1946 New York City, New York) on yhdysvaltalainen näyttelijä, elokuvaohjaaja, -tuottaja ja -käsikirjoittaja. Stallone tunnetaan muun muassa rooleistaan nyrkkeilijä Rocky Balboana vuoden 1976 Oscar-palkitussa draamaelokuvassa Rocky jatko-osineen ja Vietnamin sodan veteraani John Rambona elokuvassa Taistelija, joka on saanut neljä jatko-osaa ja monesta muusta toimintaelokuvasta, kuten esimerkiksi Cliffhanger ja Spesialisti. Michael Sylvester Gardenzio Stallone syntyi vuonna 1946 New York Cityssä Francesco "Frank" Stallone, Sr:n ja Jacqueline Stallonen esikoislapseksi. Hänen isänsä oli syntynyt Italian Gioia del Collessa ja saapunut siirtolaisena Yhdysvaltoihin 1930-luvulla, ja hänen äitinsä sukutausta on puoliksi ukrainanjuutalaista ja puoliksi ranskalaista. Hänen veljensä on muusikko Frank Stallone. Hänen äitinsä kärsi synnytyksessä eri komplikaatioista, minkä vuoksi synnytyslääkärit joutuivat auttamaan synnytyksen etenemistä synnytyspihdein. Pihtien väärinkäyttö vahingoitti Stallonen hermoja, mikä aiheutti hänen kasvojensa osittaisen halvaantumisen. Hänen kasvojensa vasen alaosa, mukaan lukien osa hänen kielestään, huulistaan ja leuastaan, on halvaantumisen seurauksena tehnyt hänen puheestaan hieman tavallista epäselvemmän. Tämän vuoksi on myös poikkeuksellista, että Stallone onnistui nousemaan yhdeksi kaikkien aikojen kuuluisimmista näyttelijöistä Rocky-elokuvien myötä. Stallone muutti perheensä kanssa Washington D
E-vitamiini

E-vitamiini on termi vitamiiniryhmälle, jonka aineilla on samat biologiset toiminnot eliöissä kuin α-tokoferolilla. Usein E-vitamiineiksi luetaan kahdeksan luonnossa yleistä ainetta: α-, β-, γ- ja δ-tokoferoli sekä α-, β-, γ- ja δ-tokotrienoli. Näistä kullakin on kahdeksan stereoisomeeriä kiraliakeskusten ja E,Z-isomerian takia. Luonnossa on vain 2R,4R,8R- eli RRR-tokoferoleita ja 2R,3'(E),7'(E)- eli REE-tokotrienoleita. Kaikkia isomeerejä sisältäviä seoksia eli rasemaatteja sanotaan kaikki-rac-tokoferoleiksi ja -trienoleiksi. Keinotekoisesti tuotetut E-vitamiinilisät ja -lääkkeet ovat usein rasemaatteja. Ihmisravinto sisältää käytännössä aina riittävästi E-vitamiinia. Esimerkiksi vaikutukseltaan tehokkainta E-vitamiinia, RRR-α-tokoferolia, esiintyy runsaasti ihmisten ruokavalioissa. RRR-α-tokoferolia pidetään joissain yhteyksissä ihmisten kohdalla ainoana todellisena E-vitamiinina. Sen sijaan ainakin γ- ja δ-tokotrienoleita ei aina lueta E-vitamiineiksi, koska niiden vitamiinivaikutus on hyvin heikko. E-vitamiineja on eliöillä solukalvojen ja muiden lipidien joukossa, joissa ne toimivat muun muassa eläimillä ja kasveilla ensisijaisesti hapettumisenestoaineina. Ne suojaavat lähinnä rasvahappoja niitä tuhoavilta sisä- ja ulkosyntyisiltä radikaaleilta